Инфоурок › Начальные классы › Другие методич. материалы › Ирон зарæджы сценикон равдыст Фыдыбæстæйы Стырт хæсты темæйыл.\nКочысаты Мухарбег . Æмдзæвгæ «Фыстæг мæ мадмæ»- йыл зарæг, æмдзæвгæ «Адæмы маст».\nАхуыргæнæг Гуытьиаты Индирæ\nСценæ :Ирон хæдзар. Кæрты гыццыл тымбыл стъол,йæ цуры бандон. Стъолыл фыстæджытæ,къамтæ. Мад æнкъардæй кæсы къаммæ.\nСценæйы иннæ фарс :Акъоппы бадынц хæстонтæ. Чи йæ хæцæнгарз сыгъдæг кæны, чи йæ дзаумамæ зилы.\nСалдæттæ иугай дзурынц æмдзæвгæ.\n1-аг салдат Мæ мастæн æрæнцайæн нæй\nМæ фæндтæн тызмæг у сæ ахаст\nЦы карздæр,цы фыддæр дзырдтæй\nЗæгъон æз мæ зæрдæйы сау маст.\n2-аг салдат Мæстæлгъæд фыдхорты æрдонг\nÆрбабырста абон нæ бæстæм\nÆсфæлварын тохы нæ гæрзтæ.\n3-аг салдат Знаг йе сæфт æдзухдæр уыдта\nНæ сæрибар адæмты цардæй\nÆмæ нæм кæд худгæ дзырдта\nУæддæр æй мах тынг хорз зыдтам\nКæй ныл цæудзæн иу бон мæнгардæй\n4-æм салдат Нæ фыдæлтæм иу ныхас уыд\nЦæргæйæ сæдæ азы баззад\nÆстыр раст ныхас у бæлвырд\nМæлдзыгæн,дам, йе сæфт æрцыд\nÆмæ, дам, ыл базыртæ баззад.\n5-æм салдат Цы кæны, кæд афтæ у- хорз\nКæд сæрра сты абон лæгмартæ\nУæд сын мах æссардзыстæм хос\nÆзды æмæ сау топпыхос\nКуыд никуал æсдзæбæх уой,афтæ\n6-æм салдат Æмбæлттæ,æрцыди рæстæг!\nЙæ фæстаг бон тугдзых лæгмарæн\nНæ къухмæ,цæй,райсæм гæрзтæ\nКуыд уарзæм нæ Фыдыбæстæ\nУый равдисæм абон æзнагæн!\n7-æм салдат Æмбæлттæ,мæ дзырд у рæстмæ\nФыдгулæн йæ бæрзæй сæтдзæни\nЙæ сау рыг ыскалдзæн хæрдмæ\nРæстдзинад у мах фарс,æмæ\nУæлахиз дæр мах фарс уыдзæни!\nХъуысы мелоди (зарæг: фыстæг мæ мадмæ) Лæппу сыстад æмæ кæсы дардмæ (сценæйы иннæ фарсмæ),йæ цæстытыл уайы йæ мад. Дзуры:\nМæ фын фæлыгъди,хуыссæг та мæ н ахсы\nХæстæг у бон ,æвæццæгæн ,хæстæг…\nУæдæмæ ,цæй,мæ райгуырæн Кавказмæ\nНыффыссон æз гъе ацы хсæв фыстæг.\nЫссыгътон цырагъ ныккæнды æдæрсгæ\nМæ чысыл пецы бафу кодтон арт.\nЗары. Салам дæуæн мæ райгуырæн хæхбæстæ,гъей\nÆнæниз у, мæ ныййарæг,мæ мад!\nÆрвитын дын хæсты быдырæй абон\nÆрвитын дард Украинæй салам.!\nДæ буц хъæбул дæ иунæг фырт,дæ уарзон\nМæ цæстыл уайы райгуырæн хъæубæстæ\nНæ хъæдынкъул,нæ æлыгбон хæдзар\nДæ дæлбазыр кæм рæзыдтæн æдæрсгæ\n(Ныййарæг мад зарæджы ныхæстæм гæсгæ æвдисы,куыд æнхъæлмæ кæсы,уый. Фыстæг райста йæ къухмæ æмæ йæ кæсы)\nСалдæттæ иумæ дарддæр зарынц. Мæ цæстыл уайыс алы бон ныййарæг\nЦыма та бадыс рудзынджы раз ныр\nÆз зонын хорз,дæ хъуыдытæ,дæ фæндтæ\nКæй у дæуæн æнæ мæн,нана,зын\nÆмбарын æз,кæй мыл риссы дæ зæрдæ\nКæй дæм фæзыны хаттæй хатт цæссыг.\nЕана,дæ зæрдæ ма дзурæд мæнимæ\nДзæгъæлы ма кæ,ма,нана, æнкъард,\nКуыд нæ дæн æз хæсты быдыры иунæг\nНæ дæ ды дæр, гъе афтæ иу,мæ мад.\nДЗуры. Фæуыдзæн хæст,нæ рæстдзинады кардæй\nÆзнаг æрцæудзæн тагъд рæстæджы саст\nÆмÆ дæм уæд,ныййарæг мад,æз дардæй\nФæуыдзæн хæст,нæ рæстдзинады кардæй